ธอส.อัดโปร 2.9% ช่วยคนมีบ้าน
ธอส.เตรียมเร่งยอดสินเชื่อช่วงที่เหลือปีนี้หลังยอดปล่อยกู้ 7 เดือนแรกทำได้กว่า 8.92 หมื่นล้านบาทคิดเป็น 50% ของเป้าหมายทั้งปี
17 ส.ค. 2560

กนกวรรณ บุญประเสริฐธนาคารอาคารสงเคราะห์ (ธอส.) เตรียมเร่งยอดสินเชื่อในช่วงที่เหลือของปีนี้ หลังยอดปล่อยกู้ 7 เดือนแรกทำได้กว่า 8.92 หมื่นล้านบาท หรือคิดเป็น 50% ของเป้าหมายทั้งปีฉัตรชัย ศิริไล กรรมการผู้จัดการ ธอส. เปิดเผยว่า ในการจัดงานฉลองครบรอบ 64 ปี ระหว่างวันที่ 24-27 ส.ค.นี้ ที่ศูนย์การประชุมแห่งชาติสิริกิติ์ โดยได้จับมือพันธมิตรที่อยู่อาศัยกว่า 50 แห่ง จัดงานมหกรรมที่อยู่อาศัยแห่งปี "บ้าน ธอส. เอ็กซ์โป @ กรุงเทพฯ" โดยรวบรวม 4 มหัศจรรย์ ไว้ในงานเดียว ได้แก่ สินเชื่อ Home For All อัตราดอกเบี้ย 2.90% นาน 3 ปีแรก ถือว่าเป็นอัตราดอกเบี้ยกู้ซื้อบ้านที่ต่ำที่สุดในระบบสำหรับปีที่ 4 จนถึงตลอดอายุสัญญากู้ กรณีลูกค้าสวัสดิการดอกเบี้ยเท่ากับเอ็มอาร์อาร์ -1.00% กรณีลูกค้ารายย่อยทั่วไป ดอกเบี้ยเท่ากับเอ็มอาร์อาร์ -0.50% กรณีกู้ซื้ออุปกรณ์และสิ่งอำนวยความสะดวกคิดดอกเบี้ยเอ็มอาร์อาร์รวมทั้งยกเว้นค่าธรรมเนียม 4 รายการ ได้แก่ ค่าธรรมเนียมการยื่นกู้ ค่าประเมินราคาหลักประกันทุกวงเงินกู้ ค่าจดทะเบียนสิทธิและนิติกรรม และค่าจดทะเบียนจำนอง 1% ของวงเงินกู้ตามสัญญากู้เงินอีกทั้งขยายระยะเวลาผ่อนสินเชื่อนานเป็น 40 ปี จากเดิม 30 ปี ซึ่งผลจากการที่คิดดอกเบี้ยถูก เมื่อรวมกับการผ่อนหนี้บ้านได้ยาวมากขึ้น ทำให้ภาระที่ผ่อนค่างวดกรณีกู้ซื้อบ้านราคา 1 บาท จากที่ต้องจ่ายค่าผ่อนบ้านเดือนละ 5,800 บาท จะลดลงเหลือเดือนละ 4,200 บาท ซึ่งธนาคารเชื่อว่าโปรโมชั่น นี้จะเป็นที่สนใจของประชาชน จึงเตรียมวงเงินสินเชื่อไว้ 2 หมื่นล้านบาท ยื่นคำขอกู้ทำและนิติกรรมภายในวันที่ 29 ธ.ค. 2560ทั้งนี้ เชื่อว่าผลจากการออกโครงการนี้ เมื่อรวมกับการปล่อยสินเชื่อปกติของธนาคารที่ทำได้เฉลี่ยเดือนละ 1.4 หมื่นล้านบาท จะทำให้ยอดปล่อย สินเชื่อทั้งปีใกล้เคียงกับเป้าหมายที่ตั้งไว้ 1.7 แสนล้านบาท ส่วนหนี้ที่ไม่ ก่อให้เกิดรายได้ หรือเอ็นพีแอล ตั้ง เป้าหมายขายให้เอกชน 7 กอง มีวงเงินรวม 9,200 ล้านบาท ส่งผลให้เอ็นพีแอล ปลายปีลดลงเหลือที่ระดับสูงกว่า 4% เล็กน้อยนอกจากนี้ ยังจัดโปรโมชั่น ลด แลก แจก แถมบ้านใหม่ บ้านมือสอง และบ้านหลุดจำนองของผู้ประกอบการอสังหาริมทรัพย์ภาคเอกชนชั้นนำกว่า 70 โครงการ มีโครงการที่อยู่อาศัยใหม่สำหรับผู้มีรายได้น้อย โดยการเคหะแห่งชาติ และมีโครงการบ้านมือสอง หรือทรัพย์เอ็นพีเอ ทั้งทรัพย์ของ ธอส. เอ็นพีเอของบริษัทบริหารสินทรัพย์สุขุมวิท และกรมบังคับคดีมาจำหน่ายพร้อมส่วนลดพิเศษตลอดงานรวมทั้งมีเงินฝากออมทรัพย์ เงินเต็มบ้าน ดอกเบี้ยสูง สำหรับผู้ที่จองสิทธิในงาน และนำสาขาต้นแบบดิจิทัล ซึ่งเป็นสาขาที่ไม่มีพนักงานแต่สามารถให้บริการได้ตามปกติ ทั้งด้านสินเชื่อบ้าน เปิดบัญชีเงินฝากใหม่ ฝาก-ถอนเงิน และชำระหนี้เงินกู้มาเปิดตัว ถือเป็นส่วนหนึ่งของแผนพัฒนานวัตกรรมผลิตภัณฑ์ทางการเงิน และช่องทางการให้บริการด้วยเทคโนโลยีสมัยใหม่ เพื่อให้ลูกค้าสามารถทำธุรกรรมการเงินแบบดิจิทัล สะดวก รวดเร็ว และปลอดภัยมากขึ้นฉัตรชัย กล่าวถึงความคืบหน้าเรื่องการแก้ พ.ร.บ.ของ ธอส. ว่ามีอยู่ชั้นการพิจารณาของคณะกรรมการกฤษฎีกา คาดว่าจะนำเข้าสู่สภาและเห็นชอบได้ภายในปลายปีนี้ ส่งผลให้ใน ปีหน้า ธอส.จะสามารถเปิดตัวธุรกรรมทางการเงินใหม่ๆ ได้ เช่น การออกสลาก ธอส. เพื่อระดมเงินฝากระยะยาวได้มากขึ้นนอกจากนี้ ยังสามารถทำโครงการสินเชื่อเพื่อที่อยู่อาศัยสำหรับผู้สูงอายุ หรือรีเวิร์ส มอร์ตเกจ เพื่อรองรับสังคมผู้สูงอายุได้ ซึ่งจะเป็นโครงการที่ทำเหมือนกับที่ธนาคารออมสินจะเตรียมเปิดตัวโครงการนี้เร็วๆ นี้